दुश्ट जानानी दी आत्मकथा—सबने थमां पिच्छुआं जनानी नै क्हानी सनानी शुरु कीती। उन्न आक्खेआ— “में राजा दे इक सेवक दी जनानी ही। मेरे घरैआल जाति दा खत्तरी हा। मेरा पति ब्हादर-सूरमा हा। जुआन शैल ते मानी हा। तां बी में पापनी नै कुसै बखले मुनसें कन्नै भोग कीता। मेरे पति गी जिसलै उसदा पता लग्गा तीम उसने मिगी मारने दा संकल्प करी लैता। मिगी अपनी स्हेलड़ी कशा उसदी सूह् मिली गेई ते अऊं नस्सियै इस जंगलै च पुज्जी गेई। इत्थै में खूहैं च डिग्गी पेई। तुसें मिगी खूहै चा कड्ढेआ ऐ। हून अऊं चलियैं जिन्दगी कट्टी लैङ ते जे होई सकग तां तुसाढ़ा उपकार करने दा जत्न करङ।”